Diari Oficial de la Generalitat Valenciana


Sumari del DOGV 2297, del 27-06-1994 (1994/831813)

ORDRE de 3 de juny de 1994, de la Conselleria d'Educació i Ciència, per la qual es convoquen ajudes al transport universitari a la Comunitat Valenciana.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/03/(5)/dof/vci/html**

### Dades del document

Número de DOGV
:   2297

Data del DOGV
:   27-06-1994

Secció del DOGV
:   DISPOSICIONS GENERALS

Número del document
:   1994/831813


Data del document
:   03-06-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 3 de juny de 1994, de la Conselleria d'Educació i Ciència, per la qual es convoquen ajudes al transport universitari a la Comunitat Valenciana. [94/4254]  
La Generalitat Valenciana haurà de dur a terme una actuació en matèria de transport per a estudiants universitaris residents a poblacions de la Comunitat Valenciana allunyades dels centres universitaris, a l'objecte de limitar l'impacte d'aquest tipus de despeses en les economies familiars i de garantir una veritable igualtat d'accés als ensenyaments universitaris amb independència del lloc de residència.  
D'altra banda, la iniciativa dels propis estudiants ha permès posar en marxa un conjunt de serveis d'aquestes característiques que suposen una valuosa experiència, que s'ha de potenciar pel que implica d'actuació espontània per a la resolució d'un problema social cert.  
Per tot això, fent ús de les atribucions que em confereixen l'article 35 apartat e) de la Llei de Govern Valencià i el Decret 114 /93, del Consell de la Generalitat Valenciana, que aprova el Reglament Orgànic i Funcional de la Conselleria d'Educació i Ciència,  
ORDENE:  
Primer  
Es convoca la concessió per a l'any 1994 d'ajudes econòmiques per al finançament de serveis de transport universitari a l'àmbit de la Comunitat Valenciana.  
Segon  
L'import global màxim de les ajudes que s'ha de concedir no podrà excedir de 889.353.396 PTA (cent milions) que es sufragaran amb càrrec a la línia pressupostària 404/000/94 del programa 422.60 {REF Universitats}.  
Tercer  
S'aproven les bases que han de regir la concessió d'ajudes a les quals es refereix aquesta ordre i que s'hi inclouen com a annex.  
DISPOSICIONS FINALS  
Primera  
Es faculta el director general d'Ensenyaments Universitaris perquè dicte les instruccions complementaries que calga per dur a terme el que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de la data de publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia al conseller d'Educació i Ciència, segons el que disposa l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de juny de 1994  
El conseller d'Educació i Ciència,  
JOAN ROMERO I GONZÁLEZ  
ANNEX  
Bases per a la concessió d'ajudes econòmiques per al finançament d'activitats de transport universitari  
1. Objecte  
L'objecte d'aquestes ajudes és facilitar l'accés a la universitat a alumnes que residesquen a poblacions situades a determinada distància dels centres universitaris.  
2. Requisits dels beneficiaris  
Podran ser beneficiaris d'aquestes ajudes els ajuntaments, les associacions, les famílies i les institucions, o altres persones físiques o jurídiques que articulen o tinguen ja articulat un sistema de prestació del transport universitari.  
3. Quantia  
La quantia de l'ajuda es fixarà en funció del nombre d'usuaris del transport i de la distància existent entre la població d'origen i els centres universitaris, així com del cost del servei. Per acreditar aquestes circumstàncies caldrà aportar certificació de l'ajuntament de què es tracte i una memòria valorada on es apareguen els ingressos i les despeses previsibles.  
4. Criteris de concessió  
Les ajudes se concediran preferentment a aquelles sol.licituds que continguen propostes on es manifeste de manera clara la viabilitat i idoneïtat del servei plantejat, d'acord amb els següents paràmetres:  
a) La distància entre la població o poblacions i el centre universitari.  
b) El nombre d'estudiants a qui es proporcionaria servei.  
c) L'existència o inexistència d'altres sistemes de transport alternatiu.  
d) La racionalització i optimització del sistema o sistemes de transport existent.  
En tot cas, les propostes hauran de referir-se a períodes lectius.  
5. Sol·licituds  
Les sol·licituds, adreçades a la Conselleria d'Educació i Ciència, han de formalitzar-se segons el model que es trobarà a disposició dels interessats a les direccions territorials de la Conselleria d'Educació i Ciència i també a les secretaries dels centres universitaris de la Comunitat Valenciana.  
6. Termini  
El termini de presentació de sol·licituds serà d'un mes comptador des de l'endemà de la publicació d'aquesta convocatòria en el Diari Oficial de la Generalitat Valenciana.  
7. Lloc de presentació  
Les sol·licituds es presentaran al Registre General de la Conselleria d'Educació i Ciència o a qualsevol dels llocs i pels procediments a què fa referència l'article 38 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
8. Documentació complementària de la sol·licitud  
Caldrà adjuntar a la sol·licitud, si escau, els documents següents:  
a) Còpia del DNI del signant de la sol·licitud.  
b) Còpia del NIF del beneficiari de l'ajuda.  
c) Cas que el signant de la sol·licitud actue en nom i representació d'una altra persona física o jurídica, acreditarà aquesta representació per qualsevol de les formes establertes en l'article 32.3 de la Llei de Règim Jurídic de les Administracions Públiques i Procediment Administratiu Comú.  
d) Declaració responsable que el beneficiari de l'ajuda té complides les seues obligacions tributàries i amb la Seguretat Social. Aquests requisits hauran d'acreditar-se abans del cobrament de la subvenció.  
e) Declaració jurada o promesa de no haver sol·licitat o obtingut cap altra ajuda o subvenció per a la mateixa finalitat, o bé, si escau, de les que haja sol·licitat o obtingut, amb indicació de l'entitat que concedeix i de la quantia.  
f) Memòria raonada on es mostre la viabilitat i idoneïtat de l'activitat per a la qual es sol·licita l'ajuda.  
g) Pressupost detallat del cost de l'activitat.  
h) Certificat de l'ajuntament o ajuntaments acreditativa de les circumstàncies a què fa referència l'apartat 4 de l'annex d'aquesta ordre.  
A més, els sol·licitants podran presentar tots els altres documents que consideren adients per acreditar l'importància, la utilitat social i la projecció de l'activitat objecte de l'ajuda.  
9. Instrucció del procediment i proposta de resolució  
L'òrgan competent per a la instrucció del procediment serà la Direcció General d'Ensenyaments Universitaris i Investigació, el qual realitzarà d'ofici quantes actuacions considere necessàries per a la determinació, coneixement i comprovació de les dades en virtut de les quals s'haja de dictar la resolució.  
L'examen i valoració dels expedients presentats i la consegüent proposta de concessió i denegació de les ajudes correspondrà a una comissió composta per:  
- Un funcionari designat pel director general d'Ensenyaments Universitaris i Investigació.  
- Un membre designat per la Federació Valenciana de Municipis i Províncies, a l'empara d'allò previst en el Conveni Marc de 10 de febrer de 1994.  
- Un membre designat per les associacions de transport d'estudiants universitaris.  
- Un funcionari designat pel director general de Transports.  
La comissió ajustará el seu funcionament a allò establert en l'article 22 i següents de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú.  
10. Resolució  
A la vista de la sol·licitud, de la documentació presentada i de la proposta formulada, si hi concorren els requisits exigits i hi ha crèdit suficient en la línia pressupostària que corresponga, el conseller acordarà la concessió de l'ajuda i en determinarà la quantia. En cas contrari, la denegarà.  
El termini per dictar la resolució serà d'un mes, comptador des de la finalització del termini establert per presentar les sol·licituds. En cas que l'òrgan competent no dicte la resolució en aquest termini, es podrà considerar desestimada la sol·licitud per silenci administratiu.  
11. Forma de pagament  
El pagament de l'ajuda s'efectuarà d'acord amb el que disposa l'article 31.2. de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, és a dir:  
- Fins un 40% de l'import es podrà lliurar immediatament, una vegada concedida.  
- Fins un 20% es pagarà després de l'aportació i la comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.  
- La resta serà pagada per la Generalitat Valenciana quan la persona o entitat receptora justifique que ha complert allò convingut.  
En el cas de que s'anticipen quantitats sobre la subvenció concedida, la garantia que, si escau, hauran d'aportar els beneficiaris serà un aval bancari per al supòsit que la quantitat abonada no es destine a la finalitat prevista. En l'acord de concessió es farà constar si cal exigir garantia de l'aplicació correcta dels fons.  
12. Facultats de l'administració  
Corresponen al conseller d'Educació i Ciència les facultats següents:  
a) Apreciar si l'activitat per a la qual es sol·licita l'ajuda és congruent amb la finalitat d'aquesta convocatòria i si el beneficiari, la sol·licitud i la documentació exigida compleixen els requisits que estableixen aquestes bases.  
b) Acordar la reducció de l'import total de l'ajuda, segons el cost real de l'activitat i de les altres ajudes o subvencions que s'hagen concedit al beneficiari per la mateixa activitat.  
c) Revocar l'ajuda concedida si el beneficiari no acompleix qualsevol de les obligacions que li imposen aquestes bases.  
d) Modificar l'acord de concessió de l'ajuda, fins i tot la quantia, per l'alteració de les condicions tingudes en compte per a la concessió.  
e) Qualsevol altra que li atorgue la legislació vigent.  
13. Obligacions del beneficiari  
a) Realitzar l'activitat que fonamente la concessió de l'ajuda.  
b) Acreditar davant la conselleria, la realització de l'activitat, en la forma que determine la resolució d'adjudicació.  
c) Sotmetre's al control financer que correspon a la Intervenció General, amb relació a l'ajuda concedida.  
d) Comunicar a la Conselleria d'Educació i Ciència l'obtenció d'altres subvencions o ajudes concedides per a la mateixa finalitat.  
e) Les altres a què fa referència l'article 47 del text refós de la Llei d'Hisenda Pública de la Generalitat.


Còpia Permalink ELI